***Planet dinosaura*** (engleski *Planet of Dinosaurs*) američki je pustolovni ZF film iz 1978. Smješten u neodređenoj budućnosti, film prikazuje putovanje zapovjednika Leea i njegove posade kada im se svemirski brod sruši na nepoznat planet na kojem žive dinosauri te pokušavaju preživjeti tamo.

Film je nastao na niskom proračunu te bez velikih zvijezda; James Whitworth i Max Thayer imaju najviše filmskog iskustva među glumačkom postavom. Redatelj James K. Shea usmjerio je većinu proračuna na vizualne efekte u filmu, tj. stop animaciju dinosaura, što je ostavilo malo novca za kostime ili glumce. Većina kritika je bila negativna, ali postoji konsenzus da su efekti dinosaura najzabavnije područje filma.

Radnja
------

Nakon kvara, svemirski brod *Odiseja* prisilno slijeće na nepoznati planet na kojem žive dinosauri. Brod potone u jezeru, a jedno morsko biće ubije službenicu za komunikacije, Cindy. Ostatak posade, zapovjednik Lee, Chuck, Jim, Derna, Nyla, Harvey i Mike krenu sagraditi nastambu kako bi preživjeli u tim sirovim uslovima. Harvey pokuša ukrasti jaja iz gnijezda, ali ga ubije *Centrosaurus*. Posada se smjesti na jednoj uzvisini kako bi čekali da ih netko spasi, ali Jim smatra da se to neće dogoditi te da moraju osnovati vlastitu civilizaciju. Nailaze na velikog pauka, *Allosaurusa* i *Tiranosaura rexa* koji ubije Dernu i stvara kaos. Posada odluči ubiti *T. rexa*. Naprave plan da stave otrovne bobice na mrtvog dinosaura, ali *T. rex* ih napadne iza leđa, te ubije Mikea. Jim ipak uspijeva likvidirati *T. rexa* uz pomoć drvenih šiljaka na tlu. Godine prolaze i preostali preživjeli su stvorili poljoprivrednu nastambu te imaju i djecu.

Uloge
-----

| Glumac | Lik |
| --- | --- |
| James Whitworth | Jim |
| Pamela Bottaro | Nyla |
| Louie Lawless | Captain Lee Norsythe |
| Harvey Shain | Harvey Baylor |
| Charlotte Speer | Charlotte |
| Chuck Pennington | Chuck |
| Derna Wylde | Derna Lee |
| Max Thayer | Mike |
| Mary Appleseth | Cindy |

Produkcija
----------

*Planet dinosaura* je snimljen sa značajno ograničenim proračunom. Većina je potrošena na specijalne efekte, osobito na stop motion efekte dinosaura, zbog čega će 1980. osvojiti nagradu Saturn za "najbolji film snimljen ispod 1.000.000 $". Među dinosaurima je bio model koji je iskazao počast *Rhedosaurusu* iz filma *The Beast from 20,000 Fathoms* čije je efekte izradio Ray Harryhausen. Zbog alokacije proračuna na efekte, većina glumaca je moralo potpisati ugovore sa ograničenjem sa barem jedna glumica (Derna Wylde) tvrdi da nikada nije dobio postotak novca kojeg su joj producenti dugovali. Niski proračun odrazio se i na kostime i scenograqfiju. Snimanje se odvijalo na lokaciji Vasquez Rocksa u okolici pustinje Kalifornije, područja na kojem je snimano nekoliko epizoda originalne serije *Zvjezdane staze*.

Izvori
------

1. ↑  Reis, George R. (2007). „*Planet of Dinosaurs*". DVD Drive-In. Pristupljeno 3. studenog 2013.
2. 1 2  Delahoyde, Michael. „*Planet of Dinosaurs*". Washington State University. Pristupljeno 3. studenog 2013.

Vanjske poveznice
-----------------

* *Planet dinosaura* na Rotten Tomatoes-u ()
* *Planet of Dinosaurs* na sajtu IMDb
* *Planet of Dinosaurs* na AllMovie-u ()